
	[bookmark: nev]BORSOS ANDRÁS
Pénzügy és számvitel
BSc, 2. félév
Budapesti Corvinus Egyetem
Gazdálkodástudományi Kar
	ÓNODI-SZŰCS ZOLTÁN
Gazdálkodási és menedzsment
BSc, 4. félév
Budapesti Corvinus Egyetem
Gazdálkodástudományi Kar


Témavezető:
	dr. Kerékgyártó Györgyné
egyetemi tanár (BCE - Statisztika Tanszék), BCE GTK




A középiskolai eredmények és az egyetemi teljesítmények összefüggése

A dolgozatunk során a 2008 óta alkalmazott felsőoktatási felvételi szisztéma hatékonyságát vizsgáltuk az „Egyetem”1 A, B és C karának adatai alapján, melyek forrása a Neptun tanulmányi rendszer volt. Az elemzés módszertani gerincét statisztikai metódusok adták korrelációs és regressziós összefüggések megállapításán keresztül.
Első sorban azokra a kérdésekre kerestük a választ, hogy a felvételi eljárás végeredménye hiteles információt hordoz-e a későbbi egyetemi teljesítményről, vagy esetleg a jó érettségi semmi garanciát nem jelent a jövőre nézve. Igyekeztünk kideríteni, hogy a rendszert illető számtalan kritika közül melyek jogosak, illetve lehetséges-e egyáltalán eliminálni némelyik torzító hatást. Úgy gondoljuk, hogy a minőségi felsőoktatás elérésének egyik első lépése, hogy megfelelő szűrő-mechanizmusokat dolgozzunk ki, ám ezt a mércét a jelenlegi gyakorlat nem biztos, hogy maradéktalanul teljesíti.



